《游韩祠》
明代·薛亹

乘兴登临刺史台，台因多景句难裁。垂帘燕雀高低舞，泊岸帆樯次第开。

蓝雪消残华日近，秦云收尽化风来。先生往事今千载，琬琰碑章纳谏才。

作者简介：薛亹，字崇文，号清墅。先世为福建诏安人，明武宗正德年间，携妻子入潮，居于东津，附饶平籍。著有《清墅集》三卷。清乾隆修《潮州府志》卷三〇、清光绪《饶平县志》卷九有传。